En af tingene er alt det der høstes. En anden er indendørs-hyggen. Og så er der alle de små-projekter jeg ofte udskyder om sommeren, fordi jeg helst vil være udendørs. Dem er jeg så småt begyndt på at få gjort noget ved nu, og idéer er der nok af til den lange mørke vinter. Et af mine projekter var at få lagt en opskrift på bloggen på en kage med æbler, og det må siges at være den helt perfekte årstid til det lige nu. Kagen har jeg bagt igennem mange år og det gik op fpor mig at jeg ikke har delt den med jer her på bloggen. Nu har jeg testet den igennem sådan at du kan bage til en rigtig hyggestund – måske med tæppet trukket op over benene i din yndlingsstol, måske med en god podcast i ørerne og stearinlysene tændt, måske i selskab med familien eller gode venner. Det bestemmer du helt selv, men jeg lover dig at der følger hygge med, med denne krydrede æblekage.
Kagen holder sig dejlig saftig en del dage. Hvis du vil have den endnu mere saftig kan du komme æbletern i dejen også. Server den med en fuldfed creme fraiche – eller måske Rømme til, det fortjener den.
Skyl æblerne og skær dem i tynde skiver, når du når indtil kernehuset, skær du blot det ud. Du kan selvfølgelig skære æblerne helt som du er i humør til: tern, både, tynde både. Med de tynde skiver får du et fint taglagt låg, og det var det udtryk jeg gik efter her.
Kom kanel, ingefær og kardemomme ved, og hæld nu melet i lidt af gangen og pisk dejen til en ensartet masse.
Smør et ovnfast fad m. en anelse smør, og hæld dejen heri. Læg nu æbleskiverne i rækker, taglagt. Læg ikke de skiver med hul i midten i den sidste række, på den måde skjuler du hullerne.